OSNOVNA ŠKOLA KRALJA TOMISLAVA

N A Š I C E

KLASA: 003-06/19- 01/09

URBROJ: 2149/13-11-19- 2

Našice, 12. prosinca 2019.

**ZAPISNIK**

dvadesetčetvrte sjednice Školskog odbora održane u četvrtak, 12. prosinca 2019. godine s početkom u 18,00 sati u Osnovnoj školi kralja Tomislava u Našicama, Ulica Matice hrvatske 1.

Nazočni: Iva Ramljak, Branko Malenica, Marko Žigić, Ana Vrlja Pavić, Davor Pavlović, Miroslav Kojić, Vilim Bosak, Vlatka Zahirović, ravnateljica i Blanka Sertić, tajnik škole kao zapisničar.

Predsjednica Iva Ramljak, pozdravlja sve nazočne članove i konstatira potrebnu većinu za pravovaljano odlučivanje.

Nazočno je svih sedam (7) članova Školskog odbora.

Predlaže se sljedeći

**D N E V N I R E D :**

1. Donošenje Odluke o usvajanju Zapisnika dvadesettreće sjednice Školskog odbora
2. Natječajni postupak-zasnivanje radnog odnosa uz suglasnost Školskog odbora sukladno člancima 107. i 114. Zakona o odgoju i obrazovanju u osnovnoj i srednjoj školi
3. Donošenje Pravilnika o postupku unutarnjeg prijavljivanja nepravilnosti i imenovanja povjerljive osobe
4. Pitanja i prijedlozi i

**DOPUNA DNEVNOG REDA:**

1. Prijedlog Financijskog plana za 2020. godinu
2. II Rebalans 2019. godine
3. Plan nabave u 2020. godini
4. Donošenje Odluke o utvrđivanju kriterija za sufinanciranje školskog obroka u okviru projekta „ Vrijeme je za školski obrok 3“

Predloženi dnevni red i dopuna dnevnog reda jednoglasno se usvajaju.

**Točka 1.**

Predsjednica Školskog odbora izvješćuje o realizaciji zaključaka dvadesettreće sjednice Školskog odbora.

Na tekst zapisnika i zaključaka donesenih na dvadesettrećoj sjednici Školskog odbora održanoj 8. studenog 2019. godine nema primjedbi te se jednoglasno donosi, sljedeća

**ODLUKA**

**Školski odbor jednoglasno donosi odluku o usvajanju zapisnika dvadesettreće sjednice Školskog odbora održane 8. studenog** **2019. godine.**

**Točka 2.**

Na temelju članka 107. Zakona o odgoju i obrazovanju u osnovnoj i srednjoj školi ( Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18. i 98/19.) Osnovna škola kralja Tomislava, Našice, raspisala je dana 25. studenog 2019. godine natječaj za popunu radnih mjesta:

1. **Učitelj/ica razredne nastave -** neodređeno, puno radno vrijeme (40 sati ukupnog tjednog radnog vremena), mjesto rada: PO Gradac, Gradac Našički, Nikole Tesle 14 - 1 izvršitelj
2. **Učitelj/ica edukator-rehabilitator** **-** određeno, puno radno vrijeme (40 sati ukupnog tjednog radnog vremena), mjesto rada: Matična škola, Našice, Ulica Matice hrvatske 1- 1 izvršitelj
3. **Spremač/ica** – određeno, puno radno vrijeme (40 sati ukupnog tjednog radnog vremena), mjesto rada: Matična škola, Našice, Ulica Matice hrvatske 1 i PO Gradac, Gradac Našički, Nikole Tesle 14 - 1 izvršitelj

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči školske ustanove, dana 25. studenog 2019. godine.

Rok za prijavu kandidata je bio od 26. studenog do 3. prosinca 2019. godine.

1. Prijavu na natječaj za radno mjesto **učitelj/ica razredne nastave** **-** neodređeno, puno radno vrijeme podnijelo je osam (8) kandidata. Sve prijave su pravovremene i potpune. Nitko od kandidata se ne poziva na pravo prednosti.

Privitak: Tablica 1.

Ravnateljica predlaže zasnivanje radnog odnosa s Anom Govorko,magistrom primarnog obrazovanja koja već nekoliko godina, prema potrebi sklapa ugovor o radu na određeno vrijeme radi zamjene učiteljica koje su na bolovanju ili rodiljnom dopustu.

Školski odbor suglasan je s prijedlogom ravnateljice za zasnivanje radnog odnosa s Anom Govorko i jednoglasno donosi, sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Anom Govorko, magistrom primarnog obrazovanja na neodređeno, puno radno vrijeme, rad u PO Gradac.**

1. Prijavu na natječaj za radno mjesto **učitelj/ica edukator-rehabilitator** podnijelo je dva (2) kandidata. Sve prijave su pravovremene i potpune.

Nitko od kandidata se ne poziva na pravo prednosti.

Privitak: Tablica 2.

Ravnateljica predlaže zasnivanje radnog odnosa s Markom Hrgom, magistrom primarnog obrazovanja.

Školski odbor suglasan je s prijedlogom ravnateljice za zasnivanje radnog odnosa s Markom Hrgom, magistrom primarnog obrazovanja i jednoglasno donosi, sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Markom Hrgom magistrom primarnog obrazovanja do povratka Martine Martinov Pelin na rad, ali ne dulje od pet mjeseci.**

**Zbog kriterija nestručnosti radni odnos se zasniva najduže do pet mjeseci.**

1. Prijavu na natječaj za radno mjesto **spremač/ica** u matičnoj školi i PO Gradac podnijelo je devet (9) kandidata. Sve prijave su pravovremene, a jedna je nepotpuna. Nitko od kandidata se ne poziva na pravo prednosti.

Privitak: Tablica 3.

Ravnateljica predlaže zasnivanje radnog odnosa sa Sanelom Pejović koja je već radila u našoj školskoj ustanovi na određeno vrijeme.

Školski odbor suglasan je s prijedlogom ravnateljice za zasnivanje radnog odnosa sa Sanelom Pejović i jednoglasno donosi, sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa sa Sanelom Pejović na određeno, puno radno vrijeme, rad u matičnoj školi i PO Gradac.**

**Točka 3.**

Nakon kraćeg upoznavanja s potrebom donošenja i tekstom Prijedloga Pravilnikao postupku unutarnjeg prijavljivanja nepravilnosti i imenovanja povjerljive osobe, pitanja nema i jednoglasno se donosi, sljedeća

**ODLUKA**

**Školski odbor Osnovne škole kralja Tomislava, Našice, jednoglasno donosi Pravilnik o postupku unutarnjeg prijavljivanja nepravilnosti i imenovanja povjerljive osobe.**

**Točka 5.**

Jasminka Živković, računovođa upoznaje Školski odbor s Prijedlogom Financijskog plana za 2020. godinuiprojekcijom plana za 2021. i 2022. godinu.

Primjedbi nema te se jednoglasno donosi, sljedeća

**ODLUKA**

**Donosi se Odluka o usvajanju Financijskog plana za 2020. godinu s projekcijom plana za 2021. i 2022. godinu za Osnovnu školu kralja Tomislava, Našice.**

**Točka 6.**

Nakon toga, slijedi upoznavanje s razlogom donošenja II Rebalansa u 2019. godini, neplanirana nabava udžbenika za školsku 2019./2020. godinu.

Primjedbi nema te se jednoglasno donosi, sljedeća

**ODLUKA**

**Donosi se Odluka o usvajanju II Rebalansa plana u 2019. godini za Osnovnu školu kralja Tomislava, Našice.**

**Točka 7.**

Nakon kraće prezentacije Prijedloga teksta Plana javne nabave za 2020. godinu, nema pitanja niti primjedbi te se jednoglasno donosi, sljedeća

**ODLUKA**

**Donosi se Odluka o usvajanju Plana nabave za 2020. godinu za Osnovnu školu kralja Tomislava, Našice.**

**Točka 8.**

Projekt „Vrijeme je za školski obrok 3“ započeo je 9. prosinca 2019. godine i traje 8 mjeseci uz mogućnost retroaktivnog financiranja izdataka nastalih od 9. rujna 2019. godine.

Pravo na sufinanciranje školskog obroka ostvaruju učenici iz obitelji koje su korisnici prava na doplatak za djecu.

**ODLUKA**

**Školski odbor jednoglasno donosi Odluku o utvrđivanju kriterija za sufinanciranje školskog obroka u okviru projekta „Vrijeme je za školski obrok 3“.**

Pitanja i prijedloga nije bilo.

Sjednica je zaključena u 19,00 sati.

Zapisničar: Predsjednica Školskog odbora:

Blanka Sertić Iva Ramljak